Attēls, kurā ir diagramma

Apraksts ģenerēts automātiski

**JĒKABPILS NOVADA PAŠVALDĪBA**

JĒKABPILS NOVADA DOME

Reģistrācijas Nr.90000024205

Brīvības iela 120, Jēkabpils, Jēkabpils novads, LV – 5201

Tālrunis 65236777, fakss 65207304, elektroniskais pasts pasts@jekabpils.lv

**LĒMUMS**

Jēkabpils novadā

27.04.2023. (protokols Nr.6, 13.§) Nr.297

Par nolikuma apstiprināšanu (projektu ideju konkurss)

Atbilstoši Pašvaldības likuma 5.pantam pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi. Brīvprātīgo iniciatīvu izpildes kārtību nosaka un finansējumu nodrošina pašvaldība. Brīvprātīgās iniciatīvas plāno un finansējumu to izpildei nodrošina, ja tas netraucē pašvaldības kompetencē esošo autonomo funkciju un deleģēto pārvaldes uzdevumu izpildi.

Ievērojot Pašvaldību likuma 51.pantā noteikto, lai veicinātu pašvaldības administratīvās teritorijas iedzīvotāju interešu ievērošanu un pašvaldības ilgtspējīgu attīstību, domei ir tiesības un likumos noteiktos gadījumos pienākums organizēt konsultācijas ar iedzīvotājiem, kā arī noteikt sabiedrības iesaistes veidus. Sabiedrības iesaistes mērķis ir sekmēt efektīvu, atklātu un atbildīgu pašvaldības darbu un šā darba atbilstību administratīvās teritorijas iedzīvotāju interesēm.

Lai nodrošinātu pašvaldības administratīvās teritorijas iedzīvotāju iesaisti teritorijas attīstības jautājumu izlemšanā, pašvaldība vēlās izsludināt ideju projektu konkursu.

Finansējums projektu ideju realizācijai tiktu plānots pašvaldības budžetā 2024.gadā 140 000 *euro* apmērā.

Pamatojoties uz Pašvaldību likuma 5.pantu, 10.panta pirmās daļas 21.punktu, 50.panta pirmo daļu, Valsts pārvaldes iekārtas likuma 72.panta pirmās daļas 2.punktu, 73.panta pirmās daļas 4.punktu, ņemot vērā Finanšu komitejas 13.04.2023. lēmumu (protokols Nr.6, 5.punkts),

Jēkabpils novada dome nolemj:

1. Apstiprināt Jēkabpils novada pašvaldības projektu ideju konkursa nolikumu (pielikumā).
2. Iekļaut 140 000 *euro* (viens simts četrdesmit tūkstoši eiro, 00 centi) Jēkabpils novada pašvaldības 2024.gada budžetā, tāme “Pašvaldības īpašumu remonts un būvniecība” (budžeta klasifikācijas kods 06.600.05.), ideju konkursa realizēšanai.
3. Kontroli par lēmuma izpildi veikt Jēkabpils novada pašvaldības izpilddirektoram.

Pielikumā: Jēkabpils novada pašvaldības projektu ideju konkursa nolikums ar pielikumiem, kopā uz 5 lp.

Sēdes vadītājs

Domes priekšsēdētājs R.Ragainis

Liepa 29991839

**DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

Apstiprināts  
ar Jēkabpils novada domes  
2023. gada 27. aprīļa   
lēmumu Nr.297 (protokols Nr.6, 13.§)

**Jēkabpils novada pašvaldības projektu ideju konkursa nolikums**

*Izdots saskaņā ar* [*Pašvaldību likuma*](https://likumi.lv/ta/id/336956-pasvaldibu-likums)*50.panta pirmo daļu,*

*Valsts pārvaldes iekārtas likuma 72.panta pirmās daļas 2.punktu,*

*73.panta pirmās daļas 4.punktu*

**I. Vispārīgie jautājumi**

1. Jēkabpils novada pašvaldības projektu ideju konkursa nolikums nosaka kārtību, kā tiek iesniegtas, vērtētas, finansētas un īstenotas projektu idejas.
2. Projektu idejas tiek iesniegtas un izvērtētas viena kalendārā gada ietvaros un tiek finansētas no pašvaldības budžeta šim mērķim paredzētajiem līdzekļiem.
3. Projektu idejas īsteno pašvaldības administratīvajā teritorijā, nodrošinot, ka projekta rezultāts ir brīvi un plaši pieejams sabiedrībai.
4. Kopējais kalendārā gadā finanšu līdzekļu apjoms projektu ideju realizācijai ir 140 000 *euro*. Vienas projekta idejas realizācijai piešķir līdz 30 000 *euro*, ieskaitot pievienotās vērtības nodokli.

**II. Projekta ideju izstrāde**

1. Fiziskā vai juridiskā persona var iesniegt neierobežotu projektu ideju skaitu, par katru projekta ideju sagatavojot atsevišķu projekta idejas pieteikumu.
2. Iesniegtajai projekta idejai jāatbilst šādām prasībām:
   1. tiek paredzēts ieguldījums pašvaldībai piederošā īpašumā;
   2. ieguldījums nepieciešams, lai īstenotu pašvaldības autonomās funkcijas (tostarp, teritorijas labiekārtošanu, iedzīvotāju izglītību, kultūras piedāvājumu un kultūras mantojuma saglabāšanu, iedzīvotāju veselības veicināšanu, sporta attīstību, dabas kapitāla ilgtspējīgu pārvaldību un apsaimniekošanu) vai brīvprātīgās iniciatīvas;
   3. projekta ideja ir saistīta ar jaunas infrastruktūras radīšanu vai jau esošas infrastruktūras uzlabošanu un šiem uzlabojumiem ir sabiedriski nozīmīga vērtība;
   4. projekta ideja nav pretrunā ar Jēkabpils novada pašvaldības attīstības plānošanas dokumentiem;
   5. projekta ideja neradīs pašvaldībai nesamērīgas uzturēšanas izmaksas;
   6. projekta ideja neparedz ieguldījumu privātpersonas īpašumā vai īpašumā, kurš tiek izmantots saimnieciskajā darbībā;
   7. projekta ideju nav plānots realizēt citos projektos, tās īstenošanai nav paredzēts piešķirt finansējumu no kāda cita ārējā finanšu avota, un par to ir iesniedzēja apliecinājums.

**III. Projekta ideju pieteikuma iesniegšana**

1. Projekta idejas iesniedzējs ir jebkura fiziska persona vai biedrība vai nodibinājums, kurā nav pašvaldības dalības (turpmāk – iesniedzējs).
2. Lēmumu par ideju konkursa izsludināšanu pieņem Jēkabpils novada pašvaldības izpilddirektors.
3. Paziņojumu par izsludināto ideju konkursu publicē pašvaldības mājaslapā internetā www.jekabpils.lv, Jēkabpils novada sociālo tīklu profilos, kā arī pašvaldības informatīvajā izdevumā “Jēkabpils Novada Vēstis”, norādot:
   1. projektu pieteikumu iesniegšanas termiņu, kas ir ne īsāks par vienu kalendāro mēnesi;
   2. projektu pieteikumu iesniegšanas vietas;
   3. kontaktpersonu pašvaldībā papildu informācijas uzziņai;
   4. citu būtisku informāciju un pievienojot nolikumu.

**IV. Dokumentu noformēšanas prasības un iesniegšanas kārtība**

1. Iesniedzējs iesniedz:
   1. projekta idejas pieteikuma veidlapu ([1.pielikumā](https://likumi.lv/ta/id/340517#piel2));
   2. projekta vizualizāciju (skici), norādot visu projekta būtisko informāciju (izmērus, izvietojumu u.tml.);
   3. izmaksu aprakstu vai tāmi;
   4. dokumentu, kas apliecina iesniedzēja pilnvarotās personas tiesības rīkoties iesniedzēja vārdā, ja projekta iedejas pieteikumu iesniedz iesniedzēja pilnvarotā persona.
2. Projekta idejas pieteikumu sagatavo datorrakstā latviešu valodā, ievērojot normatīvo aktu prasības dokumentu izstrādāšanai un noformēšanai.
3. Visas izmaksas, kas saistītas ar projekta idejas pieteikuma sagatavošanu un iesniegšanu, sedz iesniedzējs.
4. Dokumentus projekta idejas pieteikumam var iesniegt:
   1. papīra formātā, iesniedzot vienā no Jēkabpils novada pašvaldības Klientu apkalpošanas centriem;
   2. elektroniski, parakstot ar drošu elektronisko parakstu un nosūtot uz elektroniskā pasta adresi [pasts@jekabpils.lv](mailto:pasts@jekabpils.lv).
5. Iesniedzējs ir tiesīgs līdz projektu pieteikumu iesniegšanas termiņa beigām grozīt vai atsaukt iesniegto projekta pieteikumu.

**V. Projektu pieteikumu izvērtēšana**

1. Ideju konkursam iesniegtās projektu idejas tiek izvērtētas šādā kārtībā:
   1. pirmajā kārtā izvērtē projektu vērtēšanas komisija (turpmāk – komisija), kuru apstiprina dome;
   2. otrajā kārtā par iesniegtajām idejām balso iedzīvotāji.
2. Komisijas kompetenci nosaka komisijas nolikumā, ko apstiprina dome.
3. Komisija pirmajā vērtēšanas kārtā izskata un izvērtē visas iesniegtās projektu idejas atbilstoši vērtēšanas kritērijiem ([2.pielikumā](https://likumi.lv/ta/id/340517#piel1)). Ja projekta ideja neatbilst nolikuma prasībām, to noraida.
4. Pēc projekta ideju pieteikumu pārbaudes komisija uzdod attiecīgajām kompetentajām institūcijām izvērtēt projekta izmaksas, realizācijas iespējamību un noteikt projekta realizācijas ietvaros veicamās darbības. Projektu, kura realizācija pēc tā izvērtēšanas kompetentajās institūcijās ir atzīta par neiespējamu, noraida.
5. Komisija par iesniegtajām projektu idejām pieņem lēmumu trīs kalendāro mēnešu laikā pēc projektu ideju iesniegšanas termiņa beigām.

**VI. Iedzīvotāju balsošana, lēmuma pieņemšana**

1. Projektu idejas, kas saskaņā ar komisijas lēmumu atzītas par atbilstošām nolikuma prasībām un kuru realizācija ir atzīta par iespējamu, tiek nodotas iedzīvotājiem balsojumam.
2. Balsošana notiek ne mazāk kā divas nedēļas un ne ilgāk kā vienu mēnesi. Balsošanas beigu datumu norāda, nododot projektus balsošanai.
3. Noslēdzoties balsojuma termiņam, tiek apkopoti balsojuma rezultāti.
4. Paziņojumu par balsojuma rezultātiem publicē pašvaldības mājaslapā internetā [www.jekabpils.lv](http://www.jekabpils.lv), Jēkabpils novada sociālo tīklu profilos, kā arī novada informatīvajā izdevumā.
5. Komisija:
   1. sarindo projektu idejas dilstošā secībā pēc iegūto balsu skaita;
   2. izvērtē projektu idejas lietderību, ekonomisko pamatojumu, finansējuma atbilstību, ja nepieciešams, piesaistot tāmētājus labākajām idejām pēc balsojuma, kā arī citus ekspertus;
   3. sagatavo priekšlikumu domei, kuras projektu idejas virzīt atbalstīšanai;
   4. ja nepieciešams, sagatavo domei argumentētu priekšlikumu palielināt īstenojamo projektu finansējumu.
6. Finansējums tiek piešķirts secīgi projektiem ar vislielāko balsu skaitu, ievērojot, ka katrā teritorijā (pilsētā/pagastā) vienā kalendārajā gadā tiek atbalstīts viens projekts.
7. Ja kalendārajā gadā ideju projektu realizācijai netiek iesniegti pietiekami daudz pieteikumi, kā rezultātā netiek izmantots viss projektu ideju konkursam paredzētais finansējums, tad pieļaujama vairāku projektu realizācija vienā teritorijā (pilsētā/pagastā).
8. Ja balsojums ir noslēdzies ar vienādu balsu skaitu vairākiem projektiem, kuru realizācija vienlaikus nav iespējama, komisija apstiprina to projektu, no kura realizēšanas labumu gūs lielāks novada iedzīvotāju skaits.
9. Komisija var izbeigt projektu ideju konkursu bez rezultātiem, ja:
   1. nav iesniegts neviens projekts;
   2. visi iesniegtie projektu pieteikumi neatbilst nolikuma [2.pielikuma](https://likumi.lv/ta/id/340517#p5) kritērijiem;
   3. ir konstatēts cits būtisks iemesls, kas liedz turpināt projektu ideju konkursa norisi.
10. Komisija uz domes sēdi sagatavo lēmumprojektu un dome lemj par projektu ideju atbalstīšanu un finansējuma piešķiršanu projekta ideju realizācijai.

**VII. Atbalstīto projektu ideju īstenošana**

1. Pašvaldība īsteno konkursa kārtībā apstiprinātās projektu idejas sadarbībā ar iesniedzēju viena vai divu gadu laikā no projekta apstiprināšanas brīža.
2. Domes lēmumā tiek noteikta pašvaldības institūcija, kas atbildīga par attiecīgā projekta īstenošanu.

Domes priekšsēdētājs R.Ragainis

.

[1. pielikums](https://likumi.lv/wwwraksti/2023/061/BILDES/KEKAVA/P2.DOCX) nolikumam

**PROJEKTA IDEJAS PIETEIKUMA VEIDLAPA  
Jēkabpils novada projektu ideju konkursam**

|  |  |
| --- | --- |
| **1. Projekta idejas nosaukums** | |
|  | |
| **2. Projekta idejas iesniedzējs** | |
| **2.1.  Projekta idejas iesniedzējs** *(aizpilda, ja ideju iesniedz fiziska persona)* | |
| Vārds, uzvārds |  |
| Kontakttālrunis |  |
| E-pasta adrese |  |
| Deklarētās dzīvesvietas adrese |  |
| **2.2.  Projekta idejas iesniedzējs** *(aizpilda, ja ideju iesniedz juridiska persona)* | |
| Nosaukums |  |
| Reģistrācijas numurs |  |
| Juridiskā adrese |  |
| Kontaktpersonas vārds, uzvārds |  |
| Kontakttālrunis |  |
| E-pasta adrese |  |
| **3. Projekta īstenošanas vieta** | |
| Norāda vēlamo projekta īstenošanas vietu *(adresi un/vai kadastra apzīmējumu)* | |
|  | |
| **4. Īss projekta idejas apraksts** | |
| Īsi apraksta:  1) projekta ideju;  2) veicamās darbības;  3) sabiedrības ieguvumus, īstenojot projekta ideju.  *Šī informācija var tikt publicēta, nododot projekta ideju iedzīvotājiem balsojumam.* | |
|  | |
| **5. Provizoriskas projekta īstenošanas izmaksas, ieskaitot pievienotās vērtības nodokli)**  *Norāda aptuvenas projekta īstenošanas izmaksu aplēses, detalizējot pa pozīcijām, ja tāda informācija ir pieejama.* | |
|  | |
| **6. Paraksts**  Ar parakstu apliecinu, ka, finansējuma piešķiršanas gadījumā projekta ideju neplānoju īstenot citos projektos un tās īstenošanai nav paredzēts piešķirt finansējumu no kāda cita finanšu avota. | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (paraksts, vārds, uzvārds, datums) | |

Pielikumā: 1) projekta vizualizācija (skice) un apraksts;

1. izmaksu apraksts vai tāme;
2. dokuments, kas apliecina iesniedzēja pilnvarotās personas tiesības rīkoties iesniedzēja vārdā, ja projekta iedejas pieteikumu iesniedz iesniedzēja pilnvarotā persona.

[2. pielikums](https://likumi.lv/wwwraksti/2023/050/BILDES/MARUPE_SN_5_P2.DOCX) nolikumam

**Jēkabpils novada pašvaldības projektu ideju konkursa**

**pirmās kārtas vērtēšanas kritēriji**

Tiek pārbaudīta visu saņemto projektu ideju atbilstība vērtēšanas kritērijiem.

|  |  |  |  |
| --- | --- | --- | --- |
| **Nr.** | **Kritērijs** | **Atbilst** | **Neatbilst** |
| 1. | Projekta ideja iesniegta nolikumā noteiktajā termiņā un kārtībā |  |  |
| 2. | Projekta ideja atbilst [Pašvaldību likumā](https://likumi.lv/ta/id/336956-pasvaldibu-likums) noteiktajām pašvaldību autonomajām funkcijām vai pašvaldības brīvprātīgajām iniciatīvām |  |  |
| 3. | Projektu paredzēts īstenot Jēkabpils novada administratīvajā teritorijā un tā rezultātā radītie ieguldījumi būs brīvi un plaši pieejami sabiedrībai |  |  |
| 4. | Tiek paredzēts ieguldījums pašvaldībai piederošā īpašumā |  |  |
| 5. | Vienas projekta idejas provizorisks budžets nav lielāks par 30 000 *euro,* ieskaitot pievienotās vērtības nodokli |  |  |
| 6. | Projekta ideja ir saistīta ar jaunas infrastruktūras radīšanu vai jau esošas infrastruktūras uzlabošanu un šiem uzlabojumiem ir sabiedriski nozīmīga vērtība |  |  |
| 7. | Projekta ideja nav pretrunā ar Jēkabpils novada pašvaldības attīstības plānošanas dokumentiem |  |  |
| 8. | Projekta ideja neparedz ieguldījumu privātpersonas īpašumā vai īpašumā, kurš tiek izmantots saimnieciskajā darbībā |  |  |
| 9. | Projekta ideja neradīs pašvaldībai nesamērīgas uzturēšanas izmaksas |  |  |
| 10. | Projekta ideju nav plānots realizēt citos projektos, tās īstenošanai nav paredzēts piešķirt finansējumu no kāda cita ārējā finanšu avota, un par to ir iesniedzēja apliecinājums |  |  |

Domes priekšsēdētājs R.Ragainis